KLASA: 011-01/20-01/04

URBROJ: 251-666-01-20

Sesvetski Kraljevec, 1.9.2020.

Na temelju Uputa za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2020./2021. (HZJZ-a, 24. 8. 2020.), Modela i preporuka za rad u uvjetima za rad povezanima s COVID-19 (Ministarstvo znanosti i obrazovanja, 28.8.2020.) i čl. 57. Statuta

ravnateljica donosi

**PROTOKOL RADA OŠ IVER U UVJETIMA POVEZANIMA S COVID-19**

|  |  |
| --- | --- |
|  | **Mjere** |
| **Dovođenje i odvođenje djece roditeljima/skrbnicima** | - dozvoljeno je samo za učenike I. razreda i učenike uključene u produženi boravak do ulaza u ustanovu pri čemu se zadržava razmak od najmanje 1,5 m u odnosno na druge roditelje/skrbnike i djecu |
| **Vrijeme dolaska i ulaska u ustanovu** | - učenici dolaze na dogovoreno mjesto okupljanja 15 minuta prije početka nastave  - ulasci i odlasci s odmakom između razreda |
| **ZABRANJEN JE ULAZAK OSOBAMA KOJE SU BOLESNE ILI SU U SAMOIZOLACIJI** | - Slijedom navedenoga, bolesni:  - roditelji ne smiju dovoditi, niti odvode djecu iz ustanova  - zaposlenici ne smiju dolaziti na posao  - djeca i učenici ne smiju ulaziti u ustanovu i sudjelovati u odgojno-obrazovnom radu |
| **Svakodnevno mjerenje tjelesne temperature bezkontaktnim toplomjerom zaposlenicima** | - zaposlenik je dužan kod kuće izmjeriti temperaturu  - u slučaju povišene temperature ili simptoma bolesti javlja se satničarki ili pedagoginji I NE DOLAZI U ŠKOLU, javlja se obiteljskom liječniku i/ili epidemiologu na daljnje postupanje |
| **Ulazak učenika u školu** | - prema točno određenom rasporedu i mjestu ulaska  - učenici koji dolaze školskim autobusom mogu istovremeno ući u zgradu bez zadržavanja ispred škole  - razredni odjel predmetne nastave ulazi u zgradu u pratnji učitelja te odlazi iz zgrade uz pratnju učitelja  - razredni odjel razredne nastave ulazi na bočni ulaz uz pratnju učiteljice |
| **Ulazak djelatnika u školu** | - tehnička služba mjeri temperaturu prilikom dolaska I ODLASKA djelatnika iz škole i vrijednosti upisuju u evidencijske liste na ulazu  - djelatnik je dužan doći u školu 15 minuta prije početka rada |

|  |  |
| --- | --- |
| **Ulazak posjetioca u školu** | - osim u iznimnim slučajevima, ulazak posjetioca u školu je ZABRANJEN  - posjetioci mjere temperaturu na ulasku u školu |
| **Preuzimanje djeteta/učenika** | - u školu učenici dolaze i odlaze sami ili u pratnji roditelja  - ukoliko dolaze u pratnji roditelja učenike preuzima ili prepušta roditelju/skrbniku zaduženi učitelj ispred ulaza u ustanovu, osim prvog dana nastave ukoliko se radi o učeniku I. razreda osnovne |
| **Ulazak roditelja/skrbnika djece s teškoćama u razvoju** | ako za to postoji PRIJEKA potreba i ako roditelj/skrbnik nema simptome zbog kojih ne može u ustanovu |
| **Dezinfekciju ruku na ulazu u ustanovu** | - obvezna dezinfekcija ili pranje ruku za sve koji ulaze u prostor škole  - pri ulasku u školu tehničko osoblje dezinficira ruke učenicima predmetne nastave, učiteljice učenicima razredne nastave |
| **Dezinfekcija potplata obuće** | obavezna za sve koji ulaze u prostor ustanove |
| **Svakodnevno mjerenje tjelesne temperature UČENICIMA** | - roditelj je dužan izmjeriti temperaturu učeniku i ne slati dijete u školu ukoliko ima povišenu temperaturu  - učenici razredne nastave zapis izmjerene temperature pokazuju učitelju |
| **Preodijevanje** | Učenik nakon ulaska u ustanovu odlaze do garderobe ili drugog prostora za ostavljanje jakni i obuva papuče. |
| **Obvezno pranje ruku sapunom i vodom prije ili pri ulasku u učionicu i to više puta dnevno** | - koristiti umivaonike u učionicama |
| **Izlazak izvan prostora ustanove tijekom odgojno-obrazovnoga rada** | Zabranjen |
| **Nošenje maske - učenici** | - učenicima predmetne nastave nije dozvoljen ulazak u školu bez maske  - učenici predmetne nastave dužni su nositi masku cijelo vrijeme boravka u školi  - svi učenici koji koriste školski prijevoz dužni su nositi maske u autobusu, nije dozvoljen ulazak u školski autobus bez maske |
| **Prehrana** | - učenici jedu u razredima  - učenici produženog boravka ručaju u blagovaonici u različito vrijeme |
| **Boravak u školi** | - učenici odmore u trajanju od 5 minuta provode u učionicama, poželjno je da učitelj odvede učenike na otvoreno tijekom odmora u trajanju od 15 minuta  - učitelji su dužni biti u učionici ili na hodniku ispred učionice  - na najbliži toalet učenici odlaze pod satom, nije dozvoljeno istovremeno korištenje za više od 3 učenika  - poželjno je održavati nastavu na otvorenom |

|  |  |
| --- | --- |
| **Sumnja na simptome bolesti** | - kod sumnje na simptome bolesti učenik će biti smješten u prostor za čekanje uz obavezno pridržavanje epidemioloških mjera  - učitelj može izmjeriti temperaturu učeniku  - kod povišene temmperature ili drugih simptoma bolesti učenik ostaje u proastoru za čekanje do dolaska roditelja koji mora biti žuran  - nakon upotrebe prostora za čekanje obavezna de dezinfekcija prostora |
| **Čekanje učenika – slobodan sat** | - postavljeno je 12 radnih mjesta za učenike koji ne pohađaju svu nastavu |
| **Roditeljski sastanak** | - održat će se u prvom tjednu nastave na otvorenom ili u holu škole pridržavajući se epidemioloških mjera |
| **Razno** | - udžbenici se preuzimaju prvi dan nastave te se potpisuju reversi na roditeljskom sastanku  - preporuča se stalno provjetravanje učionica  - preporuča se održavanje nastave na otvorenom  - svu didaktičku opremu potrebno je dezinficirati pri promjeni razrednog odjela (karte, modele, trokute…)  - sve učionice dezinficiraju se između smjena i nakon popodnevne smjene, pojedini prostori kod izmjene razrednih odjela (učionica informatike, dvorana), sanitarni čvorovi učestalo  - nastava TZK se do daljnjeg odvija na otvorenom, u slučaju lošeg vremena nastava će se odvijati u učionici ili u dvorani bez upotrebe svlačionica (učenici se samo preobuvaju)  - stručni suradnici i uredi određuju protokole ulaska u prostore |

Škola će provoditi sve važeće preporuke i upute Hrvatskog zavoda za javno zdravstvo i Ministarstva znanosti i obrazovanja.

Protokol rada bit će predstavljen Školskom odboru, zaposlenicima na Radničkom vijeću, učenicima na satu razrednika, roditeljima na roditeljskom sastanku te svim zainteresiranim strankama putem internetskih stranica škole i oglasne ploče.

Protokol stupa na snagu danom donošenja i obvezuje sve zaposlenike, učenike, roditelje i zainteresirane stranke.

ravnateljica:

mr. Katarina Rajković